**THE Times Higher Education World University Rankings**

**DATA COLLECTION PROCESS – GUIDEBOOK / กระบวนการจัดเก็บข้อมูล – หนังสือคู่มือ**

**SECTION 3 - DATA DEFINITIONS / ส่วนที่ 3 – คำจำกัดความข้อมูล**

เราได้แสวงหาคำจำกัดความข้อมูลที่เป็นสากล และที่สถาบันภาครัฐสามารถเข้าใจได้เป็นอย่างดี คำจำกัดความเหล่านี้อาจจะไม่เป็นที่คุ้นเคยในประเทศ หรือภูมิภาคของท่าน แต่เราได้คัดเลือกองค์ประกอบของข้อมูล และคำจำกัดความอย่างระมัดระวัง เพื่อให้สามารถนำเสนอข้อมูลที่สมบูรณ์ และสามารถเปรียบเทียบได้ในระดับสากล

คำจำกัดความโดยปกติได้นำมาจากคู่มือ OECD Frascati ปี 2002 หรือจากการจัดจำแนกทางการศึกษานานาชาติ ของสถาบันทางสถิติของ UNESCO (UNESCO Institute for Statistics, International Standard Classification of Education – ISCED) ปี 2011.

http://www.oecdbookshop.org/oecd/display.asp?lang=EN&sf1=identifiers&st1=922002081p1

http://www.uis.unesco.org/ev.php?ID=3813\_201&ID2=DO\_TOPIC

เอกสารเหล่านี้ได้เผยแพรต่อสาธารณะ ซึ่งสามารถดาวน์โหลดได้ในหลากหลายภาษา

**NUMBERS OF PEOPLE / จำนวนบุคลากร**

บุคลากร และนักศึกษา หลายท่านปฏิบัติงาน และเรียนนอกเวลา ซึ่งในกรณีนี้การนับหัวจะเป็นตัวบ่งชี้ที่ไม่ดีสำหรับปริมาณที่แท้จริง เมื่อเรานับจำนวนของบุคคล เราจะปรับมาตรฐานข้อมูลให้เทียบเท่า บุคคลหนึ่งคน เรียนหรือทำการแบบเต็มเวลา ตัวเลขนี้ไม่สามารถคำนวณได้ง่ายเสมอไป แต่สามารถหลีกเลี่ยงปัญหาของตัวเลขที่เพิ่มเทียบจากการนับจำนวนหัวนอกเวลา

บุคลากรและนักเรียนที่ทำงานในช่วงเวลาระยะสั้น

ดังนั้น ค่าทางสถิติที่เกี่ยวข้องกับประชากร (พนักงาน และนักศึกษา) ควรจะถูกรายงานเป็นจำนวน เทียบเท่าเต็มเวลา (Full Time Equivalent: FTE). จำนวนเทียบเท่าเต็มเวลา (FTE) 1 คนอาจเทียบได้กับ 1 ปี ของ 1 คน (1 คน-ปี)

พนักงาน 1 คนทำงาน คิดเป็นชั่วโมงเพียงครึ่งหนึ่งของพนักงานประจำเต็มเวลา จะถูกนับเป็น 0.5 FTE

ถ้าปกตินักศึกษาจะต้องเรียน 12 ชุดวิชาต่อหลักสูตรเต็มเวลา 1 ปี แล้วนักศึกษาที่เรียน 6 ชุดวิชาใน 1 ปีจะถูกนับเป็น 0.5 FTE

ในบางมหาวิทยาลัย นักศึกษาสามารถจัดแนวทางการศึกษาเพื่อสะสมหน่วยการเรียนได้ยืดหยุ่นมาก ท่านควรรายงาน FTE ของหน่วยการเรียนสะสมในรูปแบบเทียบเท่าเต็มเวลา 1 ปี

ตัวอย่างเช่น หลักสูตรปริญญาตรี 3 ปี ต้องการหน่วยการเรียน 120 หน่วยจึงจะสำเร็จการศึกษา นักศึกษารายหนึ่งซึ่งกำลังศึกษาปีแรกตามแผน แบบเต็มเวลาจะต้องผ่าน 40 หน่วยการเรียน นักศึกษาซึ่งลงทะเบียน 60 หน่วยการเรียนในปีแรกของการศึกษา จะถูกนับเป็น 1.5 FTE

ควรให้ความระมัดระวัง เพื่อที่จะไม่นับนักศึกษารายเดียวกันซ้ำหลายครั้ง ตัวอย่างเช่นในขอบเขต “นักศึกษาปริญญาตรีรับเข้าใหม่” ควรจะรายงานเฉพาะตัวเลขของนักศึกษาที่กำลังลงทะเบียนเข้าศึกษาที่มหาวิทยาลัยในปีนั้น และไม่ควรรวมนักศึกษาที่กลับเข้ามาศึกษาใหม่

นอกจากนี้ เราตั้งคำถามในประเด็น การลงทะเบียน ไม่ใช่การผ่านการศึกษา ดังนั้น ท่านควรรายงาน ตัวเลขเทียบเท่าเต็มเวลา (FTE) ของหน่วยการเรียน หรือชุดการเรียน บนพื้นฐานของการลงทะเบียน ไม่ใช่บนพื้นฐานของการผ่านการศึกษา

สำหรับ “พนักงานที่ทำวิจัยเท่านั้น” ไม่ควรพยายามที่จะกำหนด FTE บนพื้นฐานของอัตราส่วนภาระงาน เนื่องจากตามนิยามแล้ว 100% ของภาระงานของบุคคลเหล่านี้คือการวิจัย

**YEAR / ปี**

คำว่า ‘ปี’ สำหรับมหาวิทยาลัยอาจจะอ้างอิงกับปฏิทิน หรือฤดูกาล บางมหาวิทยาลัยใช้ปีที่แตกต่างจากปีงบประมาณ เราตระหนักว่า ‘ปี’ อาจจะแตกต่างกันไปตามแต่ละสถาบันทั่วโลก

คำว่า ‘ปี’ ที่ใช้ในแบบสำรวจนี้ ให้คำนิยามดังต่อไปนี้ (เราใช้ 2010 เป็นตัวอย่าง):

ปีปฏิทิน จากเดือนมกราคม ถึงธันวาคม 2010

ปีการศึกษา ที่สิ้นสุดลงในช่วงปี 2009–2010

ปีงบประมาณ ซึ่งสิ้นสุดลงในปี 2010

**Money / การเงิน**

ตัวเลขทางการเงินทั้งหมดควรถูกรายงานในสกุลเงินที่ท่านได้เลือกไว้ในการลงทะเบียนเริ่มแรกของท่าน หากท่านปรารถนาที่จะเปลี่ยนสกุลเงินนี้ โปรดติดต่อผู้รวบรวมข้อมูลของท่าน

ตัวเลขทางการเงิน ไม่ควรรวมเงินกู้ (เว้นกรณีที่ได้ยกหนี้แล้ว) และไม่ควรรวมเงินที่ยกยอดมาจากปีที่ผ่านมา

ตัวเลขทางการเงินอาจเปลี่ยนแปลงได้ปีต่อปี ขึ้นอยู่กับการได้รับเงินตามข้อสัญญา หรือเงินอุดหนุนผูกพันหลายปี เพื่อให้ตัวเลขปีต่อปีที่สม่ำเสมอมากขึ้น เราแนะนำว่าหากเป็นไปได้ ให้ท่านแจกแจงมูลค่าของเงินตามข้อสัญญา หรือเงินอุดหนุนเหล่านี้เป็นรายปีตลอดช่วงเวลาที่กำหนดไว้ให้ครอบคลุม อย่างไรก็ดีควรระมัดระวังให้รายงานตัวเลขนี้อย่างสม่ำเสมอ จากปีที่รวบรวมข้อมูลจนถึงปีต่อไป

**CATEGORIES / ประเภท**

ประกอบด้วยหมวด “ภาพรวม” หนึ่งหมวด และระดับกลุ่มสาขาวิชาทั้ง 6 กลุ่ม

ในหมวด “ภาพรวม” ท่านจะส่งข้อมูลเกี่ยวกับสถาบันของท่านโดยรวม ทั้งนี้ จะไม่ใช่การคำนวณยอดรวมของหมวดที่แตกต่างกันโดยอัตโนมัติ ท่านจำต้องกรอกข้อมูลด้วยมือ จำเป็นอย่างยิ่งที่ท่านจะต้องให้ข้อมูลในหมวด “ภาพรวม” ให้สมบูรณ์ที่สุดเท่าที่เป็นไปได้ ถึงแม้ว่าข้อมูลเดียวกันนี้จะไม่สามารถหาได้ในหมวดอื่นๆ เราตระหนักว่าการรายงานข้อมูลข่าวสารสำหรับสาขาวิชาที่แตกต่างกันภายในสถาบันของท่านไม่มีความละเอียดแม่นยำ และจึงอาจมีการคาบเกี่ยวกันบ้างระหว่างสาขาวิชาที่แตกต่างกัน ดังนั้น เราจึงไม่คาดหวังว่าข่าวสาร “ภาพรวม” จะเป็นผลรวมของข้อมูลที่แม่นตรงของสาขาวิชาที่เกี่ยวข้อง โปรดทำให้มั่นใจว่าข้อมูลนี้จะเป็นสิ่งแสดงให้เห็นถึงสถาบันของท่านโดยรวม

กลุ่มสาขาวิชาได้แก่:

• ศิลปศาสตร์ และมนุษยศาสตร์

• คลินิค ปรีคลินิค และสุขภาพ

• วิศวกรรมศาสตร์ และเทคโนโลยี

• ชีววิทยาศาสตร์

• วิทยาศาสตร์กายภาพ

• สังคมศาสตร์

การแจกแจงโดยละเอียดลงถึงระดับสาขาวิชาแคบๆ ซึ่งประกอบขึ้นเป็นแต่ละกลุ่มสาขาวิชาสามารถหาได้ในหมวดที่ 4 - กลุ่มสาขาวิชา แนวทางในการจับกลุ่มเฉพาะบริเวณ สามารถหาได้ในหมวด เนื้อหาสนับสนุนบริเวณ ของหน้าสนับสนุนหลัก ด้วยเราตระหนักว่าสถาบันทางการศึกษาเป็นองค์กรที่มีความซับซ้อน ซึ่งมีกิจกรรมที่ไม่สามารถจัดกลุ่มตามสาขาวิชาได้โดยง่าย การแจกแจงเหล่านี้จึงมีเจตนาให้เป็นเพียงแนวทางเท่านั้น การประมาณใกล้เคียงเป็นที่ยอมรับได้ และแม้กระทั่งการคาบเกี่ยวประมาณหนึ่งระหว่างกลุ่มย่อยสามารถอนุโลมยอมให้มีได้ (แต่ไม่สนับสนุน) อย่างไรก็ดี การไม่นับซ้ำค่าที่คาบเกี่ยวเหล่านี้ในหมวด “ภาพรวม” เป็นสิ่งที่สำคัญยิ่ง

**DATA FIELD DEFINITIONS / เขตข้อมูล และคำจำกัดความ**

**Number of academic staff: / จำนวนของคณาจารย์:**

ค่านี้คือ จำนวนเทียบเท่าเต็มเวลา (FTE) ของพนักงานที่ถูกจ้างมาเพื่อประจำตำแหน่งทางวิชาการ โดยปกติแล้วพวกเขามักจะมีตำแหน่งเป็นอาจารย์, ผู้อ่าน (เทียบเท่ารอง/ศาสตราจารย์ระบบราชอาณาจักร), ผู้ช่วย/
รองศาสตราจารย์ หรือศาสตราจารย์

หมายเหตุ: ค่านี้ควรรวม พนักงานประจำ และพนักงานที่ถูกว่าจ้างด้วยสัญญาระยะยาว ค่านี้จะไม่รวม บุคลากร (คำนี้อาจแปรผันไปตามแต่ละประเทศ) ที่ไม่มีหน้าที่สอน นักวิจัย (ทำวิจัยแต่เพียงอย่างเดียว) นักวิจัยหลังปริญญาเอก ผู้ช่วยวิจัย แพทย์ทุกประเภท (ยกเว้นหากเขาเหล่านั้นมีตำแหน่งทางวิชาการ) ช่างเทคนิค และบุคคลากรฝ่ายสนับสนุนโครงสร้างพื้นฐานทั่วไปของสถาบัน หรือนักศึกษา (ทุกระดับ) ค่านี้จะไม่รวม พนักงานที่มีตำแหน่งทางวิชาการ แต่ไม่ได้ปฏิบัติงานแล้ว (เช่น ตำแหน่งกิตติมศักดิ์ หรือพนักงานเกษียณ) หรือพนักงานอาคันตุกะ

ผู้ซึ่งมีต้นกำเนิดมาจาก นานาชาติ/ ต่างประเทศ

จำนวนเทียบเท่าเต็มเวลา (FTE) ของ “คณาจารย์” (ดูข้างบน) ซึ่งมีสัญชาติ แตกต่างจากประเทศที่เป็นที่ตั้งหลักของสถาบันของท่าน

รายการนี้จะ ไม่รวม ผู้ที่แปลงสัญชาติ

ผู้เป็นผู้หญิง จำนวนเทียบเท่าเต็มเวลา (FTE) ของ “คณาจารย์” (ดูข้างบน) ซึ่งเป็นผู้หญิง

**Number of research staff / จำนวนของนักวิจัย**

รายการนี้คือจำนวนเทียบเท่าเต็มเวลา (FTE) ของบุคคลผู้ซึ่งถูกจ้างมาเพื่อดำเนินงานวิจัยแต่เพียงอย่างเดียว โดยปกติแล้วพวกเขาจะไม่มีตำแหน่งประจำที่มหาวิทยาลัย พวกเขามักถูกว่าจ้างภายใต้สัญญาที่ระบุวัตถุประสงค์เฉพาะเพื่อการทำวิจัยหรือกิจกรรมที่คล้ายกัน

หมายเหตุ: รายการนี้จะรวม นักวิจัย บุคลากรวิจัย และนักวิจัยหลังปริญญาเอก แต่จะ ไม่รวม ศาสตราจารย์ อาจารย์ แพทย์ ช่างเทคนิค นักศึกษาปริญญาเอก หรือนักศึกษาอื่น ไม่ควรพยายามที่จะกำหนด FTE บนพื้นฐานของอัตราส่วนภาระงาน

**Number of students / จำนวนนักศึกษา**

ค่านี้คือ จำนวนเทียบเท่าเต็มเวลา (FTE) ของนักศึกษาในทุกหลักสูตรที่มีเป้าหมายเพื่อปริญญา ประกาศนียบัตร วิทยฐานะที่รับรองโดยสถาบัน หรือคุณวุฒิอื่น ๆ รายการนี้จะรวมนักศึกษาทั้งหมดในทุกชั้นปี

หมายเหตุ: ปกติแล้วนักศึกษาเหล่านี้จะเป็นนักศึกษาในระดับปริญญาตรี และระดับบัณฑิตศึกษาผู้ซึ่งกำลังศึกษาในหลักสูตรขั้นสูง เช่น ปริญญาตรี ปริญญาโท หรือปริญญาเอก หรือปริญญาเทียบเท่าอื่น หรือองค์ประกอบบางส่วนของหลักสูตรเหล่านั้น จำนวนนี้จะรวมถึงนักศึกษาอาคันตุกะ/แลกเปลี่ยนผู้ซึ่งกำลังศึกษาหลักสูตรซึ่งนำไปสู่ผลการเรียนที่รับรองโดยสถาบันของท่าน (ได้แก่ นักศึกษารับเข้า) แต่จำนวนนี้จะไม่รวมนักศึกษาแลกเปลี่ยนผู้ซึ่งกำลังศึกษาอยู่ที่สถาบันอื่น (ได้แก่ นักศึกษาแลกเปลี่ยน ซึ่งขณะนี้ไม่ได้กำลังศึกษาเพื่อผลการเรียนที่สถาบันของท่าน) จำนวนนี้จะ ไม่รวม นักศึกษาซึ่งขณะนี้ไม่ได้กำลังศึกษาอยู่ จำนวนนี้จะ ไม่รวม นักศึกษาหลังปริญญาเอก

ผู้ซึ่งมีต้นกำเนิดมาจาก นานาชาติ/ ต่างประเทศ

จำนวนเทียบเท่าเต็มเวลา (FTE) ของ “นักศึกษา” (ดูข้างบน) ซึ่งมีสัญชาติ แตกต่างจากประเทศที่เป็นที่ตั้งหลักของสถาบันของท่าน

รายการนี้จะ ไม่รวม ผู้ที่แปลงสัญชาติ

ผู้เป็นผู้หญิง จำนวนเทียบเท่าเต็มเวลา (FTE) ของ “นักศึกษา” (ดูข้างบน) ซึ่งเป็นผู้หญิง

**Undergraduate - new student intake / นักศึกษาระดับปริญญาตรี – รับเข้าใหม่**

จำนวนเทียบเท่าเต็มเวลา (FTE) ของนักศึกษาที่กำลังเข้ามาศึกษาในสถาบัน หรือเข้าศึกษาในระดับนี้ เป็นครั้งแรกในช่วงปีนี้ ในหลักสูตรที่มีการสอน ซึ่งเป็นระยะที่สำคัญของหลักสูตรทางวิชาการของสถาบันของท่าน

หมายเหตุ: ค่านี้จะรวมเฉพาะหลักสูตรที่มีนัยสำคัญ ซึ่งปกติมักจะมีระยะเวลาตั้งแต่ 3 ปีขึ้นไป จำนวนนี้จะรวมนักศึกษาในระดับปริญญาตรี หรือหลักสูตรเทียบเท่าอื่น ซึ่งเทียบเท่ากับระดับ 6 ของ UNESCO ISCED-2011 Level 6 จำนวนนี้จะรวมนักศึกษาผู้กำลังเข้ามาศึกษาในสถาบันของท่านเป็นปีแรก และผู้ซึ่งเข้ามาศึกษาในระดับการศึกษานี้เป็นครั้งแรก (เช่น นักศึกษาผู้ซึ่งย้ายมาจากระดับการศึกษาที่ต่ำกว่า เพื่อมาเรียนระดับปริญญาตรี) จำนวนนี้จะรวมนักศึกษาที่กำลังศึกษาหลักสูตร ประกาศนียบัตรบัณฑิตศึกษา (หรือเทียบเท่า) ซึ่งรวมปริญญาตรี เป็นส่วนหนึ่งของหลักสูตร และได้รับผลการศึกษาเพียงปริญญาเดียว จำนวนนี้จะ ไม่รวม นักศึกษาที่กำลังศึกษาในระดับปริญญาโท หรือปริญญาบัณฑิตศึกษาอื่น (ยกเว้นเพื่อเป็นส่วนหนึ่งของหลักสูตรร่วมปริญญาตรีที่ได้แจกแจงไว้ข้างต้น) นักศึกษาปริญญาเอก หรือนักศึกษาในหลักสูตรอาชีวศึกษา

หมายเหตุในประเด็นการรายงานซ้ำ: ในกรณีที่นักศึกษากำลังศึกษาหลักสูตรปริญญาร่วม ตรี/ โท ซึ่งเมื่อจบหลักสูตรจะได้รับ 2 ปริญญา (เช่น ปริญญาตรี และ ปริญญาโท) ท่านควรรายงาน เพียงแค่ ส่วนของปริญญาตรี และละเว้นส่วนของปริญญาโท ในกรณีที่ได้รับปริญญาเดียว ปริญญานั้นจะถูกนำไปรายงาน แม้ว่าปริญญาที่ได้รับจะเป็นปริญญาโทก็ตาม พึงระลึกว่าเราสอบถามเกี่ยวกับ “หลักสูตรการสอนซึ่งเป็นระยะสำคัญระยะแรกของหลักสูตรทางวิชาการของสถาบันของท่าน”.

ผู้ซึ่งมีต้นกำเนิดมาจาก นานาชาติ/ ต่างประเทศ

จำนวนเทียบเท่าเต็มเวลา (FTE) ของ “นักศึกษาระดับปริญญาตรี – รับเข้าใหม่” (ดูข้างต้น) ซึ่งมีสัญชาติ แตกต่างไปจากประเทศที่เป็นที่ตั้งหลักของสถาบันของท่าน

รายการนี้จะ ไม่รวม ผู้ที่แปลงสัญชาติ

ผู้เป็นผู้หญิง จำนวนเทียบเท่าเต็มเวลา (FTE) ของ “นักศึกษาระดับปริญญาตรี – รับเข้าใหม่” (ดูข้างบน) ซึ่งเป็นผู้หญิง

**Number of undergraduate degrees awarded (Number of Bachelor degrees awarded) / จำนวนของปริญญาตรีที่ให้:**

นี่คือจำนวนของปริญญาที่ให้ในช่วงระหว่างปีนี้ สำหรับหลักสูตรที่มีการสอน ซึ่งเป็นระยะแรกที่สำคัญของหลักสูตรทางวิชาการของสถาบันของท่าน

หมายเหตุ: ในที่นี้จะรวมถึงหลักสูตรที่มีนัยสำคัญ ซึ่งปกติจะมีระยะเวลาตั้งแต่ 3 ปีขึ้นไป ปริญญานี้จะรวมปริญญาตรี หรือปริญญาเทียบเท่าอื่น ซึ่งเทียบเท่ากับระดับ 6 ของ UNESCO ISCED-2011 Level 6. จำนวนนี้จะรวม หลักสูตรประกาศนียบัตรบัณฑิตศึกษา (หรือเทียบเท่า) ซึ่งรวม ปริญญาตรี เป็นส่วนหนึ่งของหลักสูตร และได้รับผลการศึกษาเพียงปริญญาเดียว จำนวนนี้จะ ไม่รวม ปริญญาโท หรือปริญญาเอกที่เป็นเอกเทศ หรือหลักสูตรด้านอาชีวศึกษา

**Master or equivalent – new student intake: / นักศึกษาระดับปริญญาโท หรือเทียบเท่า – รับเข้าใหม่**

จำนวนเทียบเท่าเต็มเวลา (FTE) ของนักศึกษาที่กำลังเข้ามาศึกษาในสถาบัน หรือเข้าศึกษาในระดับนี้ เป็นครั้งแรกในช่วงปีนี้ เพื่อศึกษาในหลักสูตร ระดับปริญญาโท หรือเทียบเท่า

หมายเหตุ: รายการนี้เทียบเท่ากับระดับ 7 ของ UNESCO ISCED-2011 หลักสูตรเหล่านี้มักจะนำไปสู่
วิทยฐานะทางวิชาการ หรือทางวิชาชีพชั้นสูง ปกติมักจะเป็นปริญญาที่สองของการศึกษาในระดับอุดมศึกษา และจะต้องการ “ปริญญาตรี” หรือปริญญาอื่นเทียบเท่า เป็นเงื่อนไขเบื้องต้นของการเข้าศึกษา ตัวอย่างบางส่วนรวมถึง: ศศ.บ. วศม. วทม. (ทั้งแบบที่รับบัณฑิต วทบ. และสาขาอื่น) และ บธ.ม. ปริญญาโทอาจเป็นได้ทั้งแบบวิชาเรียน หรือแบบทำวิจัย หลักสูตรแบบทำวิจัยที่นำไปสู่วิทยฐานะระดับปริญญาเอก ไม่ควรนำมานับรวม จำนวนนี้จะนับรวมเพียงแค่หลักสูตรที่มีนัยสำคัญ ซึ่งมักจะต้องการระยะเวลาศึกษาสองปีขึ้นไป แต่ในบางภูมิภาคอาจจะมีเวลาเพียงหนึ่งปี จำนวนนี้จะรวมนักศึกษาผู้ซึ่งกำลังเข้าศึกษาในสถาบันการศึกษาในระดับนี้เป็นครั้งแรก และผู้ซึ่งย้ายมาจากระดับการศึกษาที่ต่ำกว่า หลักสูตรที่ใช้ระยะเวลา 5 ปีขึ้นไปเพื่อเตรียมนำไปสู่ปริญญา/วิทยฐานะแรก ควรจะนับรวมในรายการระดับนี้ ถ้าปริญญา/วิทยฐานะแรกนั้น เทียบเท่าได้กับหลักสูตรปริญญาโท ในแง่ของความซับซ้อนของเนื้อหา จำนวนนี้จะรวมนักศึกษาที่กำลังศึกษาหลักสูตร “ประกาศนียบัตร” หรือเทียบเท่า ซึ่งบางครั้งมักจะถูกอ้างถึงด้วย “ปริญญาแรกที่ใช้เวลานาน” รายการนี้จะ ไม่รวม “ปริญญาโทแบบบูรณาการ” (ตรีควบโท: ผู้แปล) (เช่น MChem, MEng หรือ MPharm) ซึ่งหลักสูตรเหล่านี้เทียบเท่าปริญญาตรีในแง่ของความซับซ้อนของเนื้อหา ท่านอาจศึกษาข้อมูลเพิ่มเติมได้จาก ระดับ 7 ของ UNESCO ISCED-2011.

ผู้ซึ่งมีต้นกำเนิดมาจาก นานาชาติ/ ต่างประเทศ

จำนวนเทียบเท่าเต็มเวลา (FTE) ของ “นักศึกษาระดับปริญญาโท หรือเทียบเท่า – รับเข้าใหม่” (ดูข้างต้น) ซึ่งมีสัญชาติ แตกต่างไปจากประเทศที่เป็นที่ตั้งหลักของสถาบันของท่าน

รายการนี้จะ ไม่รวม ผู้ที่แปลงสัญชาติ

ผู้เป็นผู้หญิง จำนวนเทียบเท่าเต็มเวลา (FTE) ของ “นักศึกษาระดับปริญญาโท หรือเทียบเท่า – รับเข้าใหม่” (ดูข้างบน) ซึ่งเป็นผู้หญิง

**Number of Master’s degrees awarded: / จำนวนของปริญญาโทที่ให้:**

นี่คือจำนวนของปริญญาโท หรือเทียบเท่าที่ให้ในช่วงระหว่างปีนี้

หมายเหตุ: รายการนี้เทียบเท่ากับระดับ 7 ของ UNESCO ISCED-2011 หลักสูตรเหล่านี้มักจะนำไปสู่
วิทยฐานะทางวิชาการ หรือวิชาชีพชั้นสูง ปกติมักจะเป็นปริญญาที่สองของการศึกษาในระดับอุดมศึกษา และจะต้องการ “ปริญญาตรี” หรือปริญญาอื่นเทียบเท่า เป็นเงื่อนไขเบื้องต้นของการเข้าศึกษา ตัวอย่างบางส่วนรวมถึง: ศศ.บ. วศม. วทม. (ทั้งแบบที่รับบัณฑิต วทบ. และสาขาอื่น) และ บธ.ม. ปริญญาโทอาจเป็นได้ทั้งแบบวิชาเรียน หรือแบบทำวิจัย หลักสูตรแบบทำวิจัยที่นำไปสู่วิทยฐานะระดับปริญญาเอก ไม่ควรนำมานับรวม ในกรณีที่หลักสูตรหนึ่งให้สองวิทยฐานะที่แตกต่างกัน เช่น ปริญญาตรี และปริญญาโทเฉพาะปริญญาโท (หรือเทียบเท่า) เท่านั้นที่จะถูกรายงานเป็นส่วนหนึ่งของเขตข้อมูลนี้ ส่วนที่เป็นของปริญญาตรีควรจะนำไปนับรวมกับจำนวนของปริญญาตรีในสาขาที่ให้ ปริญญาที่มอบให้สำหรับหลักสูตรที่มีระยะเวลาตั้งแต่ห้าปีขึ้นไป ซึ่งเตรียมสำหรับปริญญา/วิทยฐานะแรก ควรนำไปนับรวมในรายการระดับนี้ ถ้าปริญญา/วิทยฐานะแรกนั้น เทียบเท่าได้กับหลักสูตรปริญญาโท ในแง่ของความซับซ้อนของเนื้อหา จำนวนนี้จะรวมนักศึกษาที่กำลังศึกษาหลักสูตร “ประกาศนียบัตร” หรือเทียบเท่า บางครั้งมักจะถูกอ้างถึงด้วย “ปริญญาแรกที่ใช้เวลานาน” รายการนี้จะ ไม่รวม “ปริญญาโทแบบบูรณาการ” (ตรีควบโท: ผู้แปล) (เช่น MChem, MEng หรือ MPharm) ซึ่งหลักสูตรเหล่านี้เทียบเท่าปริญญาตรีในแง่ของความซับซ้อนของเนื้อหา

**Doctoral - new student intake / นักศึกษาระดับปริญญาเอก – รับเข้าใหม่**

จำนวนเทียบเท่าเต็มเวลา (FTE) ของนักศึกษาระดับปริญญาเอก (หรือเทียบเท่า) ซึ่งรับเข้าศึกษาในปีนี้ หลักสูตรนี้อุทิศให้กับการศึกษาขั้นสูง และงานวิจัยริเริ่ม และจะนำไปสู่วิทยฐานะด้านการวิจัยขั้นสูง

หมายเหตุ: รายการนี้เทียบเท่ากับระดับ 8 ของ UNESCO ISCED-2011 รายการนี้รวมถึงปริญญาขั้นสูงซึ่งรวมองค์ประกอบวิชาเรียนที่มีนัยสำคัญ เช่น ปริญญาเอกด้านการแพทย์ ปริญญาเอกด้านกฎหมาย หรือปริญญาเอกด้านวิศวกรรม หรือเทียบเท่า รายการนี้จะไม่รวมนักศึกษาระดับปริญญาโท (ในที่นี้รวมถึง ปริญญาโทที่อยู่บนพื้นฐานของการทำวิจัย หรือปรัชญามหาบัณฑิต หรือปริญญาเทียบเท่าอื่น)

**Number of Doctorates awarded / จำนวนของปริญญาเอกที่ให้**

นี่คือจำนวนปริญญาวิจัยขั้นสูง (ปริญญาเอก และเทียบเท่า) ในช่วงระหว่างปีนี้

หมายเหตุ: รายการนี้เทียบเท่ากับระดับ 8 ของ UNESCO ISCED-2011 Level 6 รายการนี้รวมถึงปริญญาขั้นสูงซึ่งรวมองค์ประกอบวิชาเรียนที่มีนัยสำคัญ เช่น ปริญญาเอกด้านการแพทย์ ปริญญาเอกด้านกฎหมาย หรือปริญญาเอกด้านวิศวกรรม หรือเทียบเท่า รายการนี้จะไม่รวม ปริญญาโท (ในที่นี้รวมถึง ปริญญาโทที่อยู่บนพื้นฐานของการทำวิจัย หรือปรัชญามหาบัณฑิต หรือปริญญาเทียบเท่าอื่น)

**Institutional income / รายได้ของสถาบัน**

รายได้ทั้งมวล (ในสกุลเงินที่ท่านได้เลือกไว้ล่วงหน้า) ของสถาบันของท่านในช่วงปีนี้

หมายเหตุ: รายการนี้ควรรวมรายได้ในทุกรูปแบบ เช่น: เงินทุนทั่วไปของมหาวิทยาลัย รายได้อุดหนุน รายได้จากสัญญา รายได้จากการสอน เงินบริจาค การลงทุน และการทำธุรกิจ

รายการนี้จะรวม “รายได้ด้านการวิจัย” (ดูด้านล่าง)

**Research income / รายได้ด้านการวิจัย**

ค่านี้คือ จำนวนของรายได้ (ในสกุลเงินที่ท่านได้เลือกไว้ล่วงหน้า) ซึ่งสถาบันของท่านได้รับในช่วงระหว่างปีนี้ เพื่อใช้เฉพาะในวัตถุประสงค์เพื่อดำเนินการวิจัย

หมายเหตุ: สิ่งเหล่านี้อาจเป็นสัญญาระยะสั้น หรือหน่วยวิจัยระยะยาว แต่จะ ไม่รวม งบประมาณทั่วไปสำหรับสถาบันของท่าน รายได้ที่สร้างโดยสถาบันของท่าน (เช่น เงินบริจาค การลงทุน หรือการทำธุรกิจ) หรือรายได้จากการสอน

ค่านี้จะรวม “รายได้ด้านการวิจัยจากภาคอุตสาหกรรม และภาคธุรกิจ” (ดูด้านล่าง)

**Research income from industry and commerce / รายได้ด้านการวิจัยจากภาคอุตสาหกรรม และภาคธุรกิจ**

รายการนี้คือจำนวนรายรับของงานวิจัยซึ่งท่านได้รับมาจากภาคอุตสาหกรรม หรือหน่วยงานทางธุรกิจ

หมายเหตุ: รายการนี้จะ ไม่ รวมถึงงบประมาณทั่วไปสำหรับสถาบันของท่าน รายได้ที่สร้างจากหน่วยงานของท่าน (เช่น การบริจาค การลงทุน หรือการทำธุรกิจ) รายได้จากการสอน หรือรายได้ที่สร้างจากแหล่งสาธารณะ (รัฐบาลหรือองค์กรการกุศล)